Ikigai: secretul japonez pentru o viață plină de sens,
originar din insula Okinawa,
ai cărei locuitori au cea mai mare speranță de viață din lume.
Cândva numită insula nemuritorilor, Naţiunile Unite declară
că până acum Okinawa are cel mai mare număr de centenari.
Acești okinawieni trăiesc după conceptul numit ikigai.
„Iki" se traduce viaţă, iar „gai" descrie valoarea.
Acest termen se referă la lucrurile ce oferă vieții un sens,
motivul pentru care te trezești în fiecare dimineață.
Ikigai se află la răscrucea a patru calități principale:
ceea ce iubești, ce știi să faci, ceea ce lumea are nevoie
și pentru ce ai putea fi recompensat.
Intersecția dintre ce iubești și ce știi să faci e pasiunea ta.
E ceva cu adevărat important pentru tine
și pentru care ai fi dispus să faci sacrificii.
Adăugând la imagine, ceea ce are nevoie lumea e esențial,
întrucât servirea societății ne oferă sensul de apartenență și un scop.
Într-un final, adăugând lucrul pentru care ai fi remunerat
e esențial pentru a putea trăi din scopul nostru.
Găsirea propriului ikigai
necesită experimentare profundă și explorare de sine.
Prin urmărirea unor fapte concrete și reflectând la trecut,
poți descoperi cum pasiunea ta,
misiunea, profesia și vocația
se intersectează pentru a da mai mult sens carierei și vieții tale.
Spre exemplu Steve Jobs.
El a fost întruchiparea succesului în domeniul tehnologiei,
însă nu era pasionat de echipamentele informatice;
el era pasionat de instrumentele
care-i puteau dezlănțui creativitatea personală.
Curiozitatea și interesul pentru caligrafie
au servit în cele din urmă drept inspirație
pentru Apple și tipografia sa unică.
Prin explorarea pasiunilor și a intereselor,
îți poți implica mintea în moduri inedite
și să-ți descoperi scopul, propriul ikigai.
Iar ikigai-ul tău nu doar te va ajuta să trăiești o viață plină de sens,
dar te va și proteja de stres și boli.
Potrivit societății psihosomatice americane,
a avea un mare sens al vieții
e asociat cu un risc redus al mortalității
și al accidentelor cardiovasculare.
Deci cei care au un scop tind să trăiască o viață mai sănătoasă
și sunt mai motivați și mai rezistenți.
Cred că fiecare dintre noi are un ikigai.
Trebuie doar să inițiați o explorare profundă a sinelui.
Dar trebuie să vă spun: nu e un lucru ușor.
E nevoie de curaj, determinare
și să fii dispus să faci sacrificii.
Pentru a-mi descoperi propriul ikigai,
a trebuit mai întâi să mă detașez
de fricile, negativitatea și grijile mele.
Deseori mă gândeam că sunt prea timidă ca să-mi aduc contribuția la societate
și chiar dacă aș aduce-o, cui i-ar păsa?
Care e de fapt scopul meu?
Mă criticam în mod constant
și găseam defecte în persoana care eram și în ceea ce făceam.
Însă după ani întregi plini de dubii și lipsă de încredere,
am realizat că unicul meu dușman era propria mea persoană
și dacă aceasta va continua,
nu voi fi în stare să-mi ating și să-mi descopăr întregul meu potențial.
Deci am încercat să mă conving că propriile mele contribuții contează
și că am un scop,
însă nu puteam să cred asta.
Atunci am decis să întreprind acțiuni concrete
ce-mi vor spori încrederea în mine
și mă vor ajuta să văd de ce sunt în stare.
Deși trebuiau multe de luat în calcul
și o listă lungă de avantaje și dezavantaje,
m-am înscris la un program de formare antreprenorială: FutureHack,
o bază de instrucție proiectată pentru liderii cu inițiativă
ce încearcă să rezolve probleme globale.
Am intrat în program cu o personalitate timidă,
cu o experiență minimă în calitate de lider
și cu inabilitatea de a-mi exprima liber ideile în fața altora.
De-a lungul experienței,
am întâlnit atât de multe persoane pasionate, muncitoare și care te inspiră.
Am colaborat la un proiect național pentru inovația educațională.
Pentru prima dată guvernatorii, profesorii și studenții din Japonia
s-au întrunit pentru a face schimb de idei
despre reformarea sistemului de învățământ japonez.
Peste 50 de profesori și 50 de elevi au participat la această mișcare
în timp ce oficialii guvernului ne monitorizau
și chiar au luat în considerare ideile elevilor.
Era uimitor să privești cum elevii și profesorii interacționau
și cum își prezentau propriile lor idei între ei.
Şi această senzație nouă de entuziasm și ambiție
a declanșat în mine încrederea
și mi-am prezentat fericită
ideile de reformare direct către legislatori.
Înfruntându-mi frica și realizând de ce sunt capabilă,
nu m-am mai simțit speriată sau intimidată.
În sfârșit am simțit că opinia mea într-adevăr conta pentru oameni
și am dezvoltat motivația
de avea un impact pozitiv asupra societății.
Mi-am descoperit pasiunea pentru proiectare și antreprenoriat
și mi-am dezvoltat dorința de a continua extinderea și explorarea
pentru a-mi descoperi adevăratul meu sine.
Marele Dalai Lama a rezumat experiența mea:
„Odată cu realizarea propriului potențial
și cu încrederea în propriile abilități,
un om poate construi o lume mai bună".
Acum, închideți ochii.
Vă ofer acest moment pentru a vă întreba:
Ce vă place?
La ce sunteți buni?
Pentru ce puteți fi remunerați?
Ce ați dori să se schimbe în această lume?
Acum, deschideți ochii
și fiți deschiși spre oportunitățile care vă așteaptă.
Vă încurajez să creșteți și să profitați de aceste oportunități,
în pofida nesiguranței voastre.
Nu uitați de pasiunea voastră.
Lăsați deoparte frica.
Realizați acel lucru pe care l-ați amânat atâta timp.
Schimbați-vă mentalitatea de a vedea lucrurile ca obstacole
și priviți-le ca pe niște oportunități.
Până la urmă, scopul vostru s-ar putea să se descopere.
Mergeți și descoperiți-vă propriul ikigai.
Vă mulțumesc!